**MBH Bank Nyrt. – Partner a fenntarthatóságban**

Az MBH Bank, azonosítva korunk legfőbb kihívását, a környezeti és működési fenntarthatóságot, elkötelezett abban, hogy a hazai pénzügyi piacon a fenntartható gazdasági működés megteremtésének kulcsfontosságú szereplője legyen. Piaci részesedéséből kifolyólag ügyfelei és partnerei komoly elvárásokat támasztanak vele szemben ezen a területen. **A bank a fenntarthatósági stratégiájának megvalósítása érdekében két stratégiai célt fogalmazott meg**, amely egyrészt pénzügyi intézmény szerepéből, másrészt felelős vállalatcsoport szerepéből adódik:

* „*MBH Bank, partner a fenntartható pénzügyekben*” – A pénzintézet számára kiemelt cél egy olyan infrastruktúra, termék- és szolgáltatási paletta létrehozása a lakossági és a vállalati ügyfeleknek egyaránt, amely hozzásegíti őket saját fenntarthatósági és klímacéljaik megvalósításához.
* „*MBH Bank, a felelős vállalatcsoport*” – Emellett a vállalat számára fontos, hogy a saját működésében adoptálja a fenntarthatósági elveket.

**A fenntarthatósági és ESG szempontok érvényesítése**

**Az MBH Bank célul tűzte ki az éghajlatváltozásból és környezetkárosodásból adódó kockázatok azonosítási folyamatának kiterjesztését és a fenntarthatósági és klímacélok beépítését a kockázatkezelésébe.** Ennek keretében középtávon egységes lakossági és vállalati adattaxonómia kialakítása valósul meg, megtörténik az ESG-szempontok integrálása a hitelkockázati folyamatokba, megvalósul a működési kockázatok számszerűsítése, továbbá integrálják az ESG-szempontokat a kockázati-étvágy keretrendszerbe, kockázati modellekbe és stressztesztekbe, valamint hosszútávon a belső tőkeszükséglet kalkulációba.

2022 nyarán indította el a bankcsoport az „**ESG a hitelkockázatkezelésben” Programot**, amelynek elsődleges célja, hogy az edukáció megkezdése mellett a pénzintézet képes legyen egyrészt felmérni a teljes hitelállományának az ESG kockázati besorolását, másrészt, hogy a jövőben a legtöbb hitelügyletnél, már a bírálat során és az egyes hitelügyletek teljes életútján monitorozni tudja a kitettségének fenntarthatósági kockázatait.

A bank **üzleti célja,** hogy a nemzetközi és hazai fenntarthatósági trendeket figyelembe véve olyan **versenyképes környezeti és társadalmi fenntarthatóságot elősegítő termékeket és szolgáltatásokat tudjon kínálni** az ügyfeleinek, amelyek hatékonyan hozzásegítik őket a fenntarthatósági célkitűzéseikhez. A bankcsoport kiemelt célja **az ügyfelek támogatása az alacsony szén-dioxid kibocsátású jövőre való áttérésben**, különösen az intenzív szén-dioxid kibocsátású iparágakban.

**A szén-dioxid kibocsátás csökkentésére irányuló törekvések**

Az MBH Bank törekszik arra, hogy tevékenysége révén **minél nagyobb mértékben járuljon hozzá a Párizsi Megállapodásban foglalt célok eléréséhez** **úgy, hogy szén-dioxid-kibocsátását a lehető leggyorsabb ütemben csökkenti.** A bankok környezeti hatásának nullára való csökkentésére irányuló célkitűzések elsődleges mérőszáma, így a környezeti hatás mérésének és nyomon követésének módszere, az üvegházhatású-gázkibocsátás meghatározása. Ezen törekvést a bankcsoport a net zéró kibocsátás elérésével tervezi megvalósítani saját működésében és az ellátási láncaiban 2030-ra vagy akár korábbi céldátumra. A szabályozási előírásoknak megfelelően a bank összeállította a net zero törekvését, összhangban az ESG stratégiájában foglaltakkal, amellyel a karbonsemlegesség útjára léphet.

2022 őszén indult el az MBH Bank „**Net zero” programja**. A kibocsátáscsökkentés mellett cél az energiahatékony működés megteremtése is. A projekt innovatív tartalmát és egyediségét az adja, hogy a karbonleltár elkészítését követően olyan valós ellentételezési projekteket hoznak majd létre, amelyekkel csökkenteni kívánják a kibocsátási értékeket. **Az SBTi szerint elfogadottakat célozzák meg**, amelyek eléréséhez a világ egyik legnagyobb nemzetközi civil természetvédelmi szervezetét vonják be.

A folyamat során először egy helyzetértékelés történik, majd meghatározzák a bankcsoport jelenlegi ökológiai lábnyomát, karbonkibocsátását, valamint megvizsgálják az épületek energiahatékonyságát. Ezután meghatározzák az ökológiai lábnyom csökkentésétre irányuló célokat – a Net Zero vállalási szcenáriókat – valamint az ezek eléréséhez szükséges akciókat, KPI-okat.

**Zöld pénzügyek és a fenntarthatóságra való figyelemfelhívás**

2022 novemberében együttműködésbe kezdett a bank a Mastercarddal, és csatlakozott a fizetéstechnológiai cég „**Priceless Planet Koalíciójához**”. A bankcsoport az összefogás keretén belül szerette volna **felhívni a fiatalok figyelmét a fenntarthatóságra és a zöld pénzügyek fontosságára**. Az együttműködés során különböző aktivitásokkal és tartalmakkal arra hívta fel a lakosság, és azon belül is a fiatalok figyelmét a bank, hogy egyéni szinten mi tehető a fenntarthatóságért a pénzügyek területén. A program részeként **országos reprezentatív kutatást készített** a témában a bankcsoport, hogy felmérje a fiatalok (18-30 év közöttiek) zöld bankoláshoz, pénzügyekhez való hozzáállását.

**Lépések a zöld működés irányába**

Szintén 2022 novemberében csatlakozott az **ENSZ** által létrehozott globális együttműködéshez, és a hazai bankok közül az elsők között írta alá a **Felelős Banki Irányelveket** a bankcsoport. A nemzetközi összefogás célja, hogy megkönnyítse a pénzügyi szektor közeledését a fenntarthatóság felé. A bankcsoport ezzel az elhatározásával szeretne újabb lépést tenni a felelős és zöld működés irányába.

A bankcsoport karbonlányomának csökkentése érdekében 2023 tavaszán indult útnak az **MBH Erdő** kezdeményezés. Tízezer facsemetét telepített az MBH Bank a Dél-Dunántúlon – a bankcsoport ezzel is szeretne hozzájárulni egy élhetőbb jövő és zöldebb környezet megteremtéséhez. A kezdeményezés során hazánkban őshonos fákat ültetett el idén márciusban az a 140 bankcsoporti dolgozó, aki aktívan is szeretett volna részt venni az ESG célok elérésében, amely az ESG stratégia dekarbonizációs és szemléletformálási pilléreihez kapcsolódik. Az ültetésben egy helyi szakmai szervezet segítette a dolgozók munkáját, ezzel is biztosítva a növények szakértői gondozását.

2023 júniusában – követve a három éve tartó hagyományt – ismét vízre száll a hajójuk a Tisza-tavi **PET Kupán**, a bankcsoport színeiben. Tizenkét önkéntes munkatárs „veszi fel a kesztyűt és a küzdelmet” a szemét ellen, hozzájárulva a hulladékgyűjtési verseny eredményességéhez.